**Разликата между C# и .NET Framework**

Една от основните разлики е, че C# е език за програмиране , а .NET Framework е платформа върху която се изпълняват програмите написани на езикът C#. Също така C# е част от тази платформа.

Чрез .NET платформата се постига независимост от средата на която се стартират приложенията , тъй като C# програмите (или друг език) не се компилират до инструкции, предназначени за даден конкретен микропроцесор и не се използват специфичните възможности на дадена операционна система, а се компилират до междинен език – така нареченият Common Intermediate Language (CIL). Този език не се изпълнява директно от микропроцесора , а се изпълнява от виртуална среда наречена Common Language Runtime (CLR) ,която е част от .NET платформата.

C# е само един от езиците които ползват .NET Framework. Има и други езици чрез, които се реализират различни приложения и те също се изпълняват върху виртуалната машина CLR.